text: Hea õppejõukvalifikatsiooniga spetsialiste on Eestis vähe ja nende mobiilsus suure töökoormuse tõttu väga piiratud. Ida-Virumaal ei oleks siseministeeriumi uuringu kohaselt kindlasti valmis õppejõuna jätkama 50 protsenti ja pigem ei ole valmis õppejõuna jätkama 28 protsenti. SKAs õpetab tasemeõppes ligi 150 õppejõudu, kelle põhitöökoht on TLÜ, TTÜ, PPA, päästeamet, sise- või justiitsministeerium. Riigiasutuste täiendusõppes osaleb igal aastal kuni 400 avalikust sektorist ja ülikoolidest kutsutud lektorit.